Amer Ameziane2 yebder-d tikti-ya, meḥsub tawsit inagen ungal deg tsekla taqbaylit tamensayt d tamacahut imi d ullis ay tella am nettat am wullisen ideyyaniyen d tenfusin. Mačči d anect-a kan, tamacahut ur as-d-yegri ara wazalnni i tekseb zik ɣas ma mazal sawalen-tt. Dɣa akken ur imessu ufares aseklan, yessefk ad teṭṭef adeg-is kra n tewsit-nniḍen. Tamacahut, kra n yiwet n teswiḥt  ur tezmir ara ad terfed tamlilt ur nelli d ayla-s. 3. Tawsit yeṭṭfen adeg-is teḍḥad d ungal s kra n ubeddel deg tewsit tamezwarut. Ayen yernan ɣer wanzi-ya i ttyezdin d wungal, tamacahut tefka-yasen tazmert taseklant i yinagalen imezwura n teqbaylit am Racid Ɛellic, Saɛid Saɛdi, Ɛmer Mezdad4.